b"\n_START_ARTICLE_\nYo, la peor de todas\n_START_SECTION_\nArgument\n_START_PARAGRAPH_\nInspirada en l'assaig Las trampas de la fe, d'Octavio Paz, aquesta hist\xc3\xb2ria narra els \xc3\xbaltims anys de la c\xc3\xa8lebre i bell\xc3\xadssima Juana In\xc3\xa9s de la Creu, coneguda a M\xc3\xa8xic com la Desena Musa, que es tanc\xc3\xa0 als vint anys en un convent per poder estudiar. En aquesta \xc3\xa8poca, el Virregnat de la Nova Espanya est\xc3\xa0 fortament custodiat per la Corona d'Espanya i per l'Esgl\xc3\xa9sia Cat\xc3\xb2lica, dos poders moltes vegades enfrontats. Tota la vida de Sor Juana est\xc3\xa0 marcada per aquestes dues forces. Els virreis la protegeixen. L'Esgl\xc3\xa9sia desaprova a una monja que no solament ensenya cant a les seves alumnes, sin\xc3\xb3 que tamb\xc3\xa9 es dedica a la gastronomia, la poesia, el drama, la filosofia i la teologia. Tampoc veu amb bons ulls els apassionats sonets dirigits a la virreina, la dol\xc3\xa7a Marquesa de la Llacuna, Mar\xc3\xada Luisa Manrique de Lara i Gonzaga. Sor Juana paga molt car el seu fervor po\xc3\xa8tic i m\xc3\xa9s encara el seu atreviment teol\xc3\xb2gic. En tornar a Espanya els virreis, queda sola davant del seu confessor, Qualificador de la Inquisici\xc3\xb3, el pare Antonio N\xc3\xba\xc3\xb1ez de Miranda, i de l'arquebisbe de M\xc3\xa8xic, don Francisco de Aguiar y Seixas y Ulloa, un mis\xc3\xb2gin fan\xc3\xa0tic. Per\xc3\xb2 ser\xc3\xa0\xc2\xa0el bisbe de Puebla, monsenyor Manuel Fern\xc3\xa1ndez de Santa Cruz, qui li posa un parany, en el qual Sor Juana cau amb la ingenu\xc3\xaftat dels innocents. El cercle es va tancant sobre ella. Finalment, acaba renegant de les seves veus, de la seva immensa for\xc3\xa7a creadora, del seu talent."